als_Latn dik_Latn sag_Latn
Doja të ndaja historinë time me ju. Unë jam një vajzë 23 vjeçare dhe kam 10 vjet që jetoj në Zvicër. Shpesh herë kthehem në Shqipëri për pushime. Vjet kam dalë shumë me familjarët mi, të cilët më prezantonin me shoqërinë e tyre. Njëra nga vajzat në rrethin e tyre shoqëror më fliste për një djalë, me të cilin kishte flirtuar shumë dhe që tani e konsideronte si ish të dashur. Kur dola me atë vajzën, rastësisht takuam djalin që ajo kishte qejf. Ajo i foli, unë me të u prezantova dhe ikem.
Sa herë që e takoja në klub ose në rrugë (dhe e takoja shpesh) e përshëndesja. Njëherë m’u duk sikur ai më ndiqte mua, por thashë jo, duhet të jetë rastësi! Ai është i njohur si një "bad boy".
Edhe ai jeton jashtë shtetit dhe merret edhe me gjëra të paligjshme. Njerëzit e kanë frikë atë. Problemi im është se më pëlqejnë shumë çunat “bad boy”, as vetë nuk e di pse! Kur u ktheva në shtëpi, shoh që më kishte gjetur në Facebook! Se si më gjeti, as vetë se di!
Filluam të bisedonim bashkë. Ia thashë asaj vajzës që e kishte qejf dhe ajo më tha fshije nga Facebook-u. E pashë që po bëhej shumë xheloze, kështu që e fshiva. Mbas disa muajsh, ai më ftoi prapë në Facebook. Me vete thashë, përse të mos t’a pranoj?! Përse të mos t’i flas?! Ai nuk u soll keq me mua dhe ajo vajza s’është shoqja ime. Kështu që do t’a pranoj! Dhe e pranova!
Filluam të bisedonim sërish. Flisnim në telefon ditë për ditë e natë për natë. Muhabeti na shkonte shumë mirë, derisa më pyeti kur do vish tek unë? Unë kisha frikë! Kisha frikë megjithë këto historitë që kam dëgjuar për rrëmbimin e vajzave, për prostitucionin, drogën.
Mendova, më mirë të lëvizë një herë ai deri këtu, pastaj shohim. I thashë: Hajde ti, po deshe! Ai, si bad boy që ishte, erdhi!
Erdhi me makinë e bëri nja 6-7 orë rrugë vetëm, vetëm për mua!
Ndejti disa ditë këtu. Hëngrëm, pimë, folëm dhe bëmë dhe seks bashkë! Ai ishte i paparë. Çdo gjë më pëlqente tek ai: sjellja e tij, burrëria e tij dhe menyra e eger me të cilën bënte seks me mua. Fatkeqësisht nuk mund t’i tregoja askujt, sepse kisha frikë nga mënyra se si do reagonin njerëzit. E mbajta të fshehtë lidhjen, por kur u ktheva në Shqipëri, e kishin marrë vesh disa nga njerëzit e mi.
Ajo, për të cilën më erdhi më tepër keq, ishte se ata jo vetëm që ia thanë prindërve të mi, por edhe asaj vajzës, e cila e kishte qejf, madje mbajtën edhe anën e saj. U mërzita sepse kuptova se sot nuk mund të kesh besim as te familja jote.
Prindërit e mi e morën shumë keq, se njerëzit e familjes folën për atë çunin, sikur të ishte ndonjë kriminel i tmerrshëm. Prindërit e mi m’u lutën që ta ndërprisja lidhjen me të. Atyre i kam thënë që e kam ndërprerë, por lidhjen e vazhdoj akoma, pavarësisht disa zënkave.
Ai vjen më takon shpesh herë dhe unë iki e takoj shpesh herë por fshehurazi. Çdo gjë që bëj, e bëj fshehurazi. Me ate ndihem mirë. Ai më respekton për çdo gjë. Pavarësisht se merret me gjëra të paligjshme, ai zemrën e ka të mirë. Njerëzit e gjykojnë për atë që bën, por nuk ia njohin personalitetin. Njerëzit e gjykojnë pa e njohur fare dhe për këtë më vjen inat.
Këto kohët e fundit ai më ka shprehur, se dëshiron të më kërkojë dorën tek prindërit. Por ja që e di, që prindërit e mi nuk do t’a pranojnë kurrë një gjë të tillë me gjithë ato gjëra të shemtuara, që kanë dëgjuar për të. Nuk di ç’të bëj. Do vijë një moment, që duhet të bëj një zgjedhje. O familjen time, o atë...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn